Need for Speed: The Run

Need for Speed: The Run ialah permainan video berunsur perlumbaan yang ditujukan berbilang platform. Ia tajuk ke lapan-belas bagi siri utama Need for Speed, dibangunkan oleh EA Black Box dan diterbitkan oleh Electronic Arts. Ia dilancarkan pada 15 November 2011 di Amerika Utara dan 18 November 2011 di Eropah. Permainan ini adalah permainan terakhir bagi syarikat pembangun Black Box sebelum digantikan dengan syarikat Criterion dalam pembikinan semula siri Most Wanted.

Jalan Cerita

Jalan cerita bagi platform PS3, PC dan Xbox 360

Jack Rourke, seorang pelumba haram dan seorang mekanik, berhutang pada sekumpulan kongsi gelap untuk memulakan bisnesnya, tetapi tidak mampu menjelaskan hutangnya dan melarikan dirinya. Selepas ditangkap, ahli-ahli kongsi gelap tersebut menyaksikan kematian Jack pada pemusnah sampah di tempat besi buruk.

Dia bergelut untuk melepaskan diri dan terus ke kereta yang ada didepan matanya sehinggalah seorang ahli tersebut perasan akan pelarian Jack. Jack berjaya melepaskan diri selepas berpisah dengan segerombolan ahli kongsi gelap dengan melintasi landasan kereta api sebelum berlanggar dengan kereta api itu.

Jack meminta pertolongan Sam Harper, bekas teman wanitanya untuk mencadangkan cara penyelesaian Jack terhadap kumpulan kongsi gelap. Dengan menyertai satu perlumbaan misteri yang melibatkan satu negara yang dipanggil The Run, menjanjikan hadiah utama sebanyak 25 juta USD kepada pemenang. Dengan wang 250 ribu USD, hasil dari kutipan dia sewaktu dia berlumba dahulu untuk melayakan dirinya untuk menyertai perlumbaan tersebut.

Satu demi satu lawan ditumbangkan, melepaskan diri dari segerombolan polis di Las Vegas, merintasi salji di Independence Pass, menyelamatkan diri dari hampir mati di Chicago dan sampai ke New York dengan kereta Eksotik, berkuasa yang diberi oleh Uri, salah satu karakter pembantu dalam The Run.

Dalam perlumbaan terakhir menentang ketua kongsi gelap tersebut iaitu Marcus Blackwell, dengan Jack muncul sebagai pemenang selepas Marcus terlibat dalam kemalangan berhampiran dengan garisan penamat. Jack kembali ke Brooklyn untuk berjumpa dengan Sam, menyatakan dia sekarang sudah bebas dari ancaman kumpulan kongsi gelap dan bertanya jika dia hendak bekerja setelah Sam menerima satu panggilan telefon. 

Pada penamat permainan ini, pemain dapat melihat yang Jack pergi keluar bandar dengan menaiki Ford Mustang, Sam bertanya kemana dia hendak pergi, jawapannya tiada tempat yang ditujukan dan segerombolan polis Chicago datang memburunya.

Senarai Watak

Watak Utama
Jack Rourke: seorang pelumba haram dan seorang mekanik (dilakonkan oleh Sean Faris)
Sam Harper: bekas teman wanita Jack (dilakonkan oleh Christina Hendricks)
Marcus Blackwell: ketua kongsi gelap di San Francisco

Musuh Jack
Nikki Blake dan Mila Belova, dua sekawan yang tinggal di Manhattan.
Cesar DeLeon dengan pimpinannya DeLeon Crew, memasuki perlumbaan ini untuk menaikan taraf hidupnya sekeluarga.
Calvin Garrett, bekas petinju di Atlantic City.
Eddie Cooke, seorang pelumba, dia memasuki The Run dengan harapan untuk dapat membayar penajanya untuk beraksi di litar lumba.

Rujukan